Raportti käynnistä talolla kesä 2009

Hei kaikille 

Sain lopulta aikaiseksi istahtaa alas ja kirjoittaa tätä kesän raporttia. Sysäyksen antoi Annelin tiedustelu talon kunnosta viiden vuoden jälkeen. Suullisestihan raportti on mennyt jo perille osalle porukasta. Kiitos Harrille pikatapaamisen järjestämisestä. Oli mukava tavata Bror ja Virvekin pitkästä aikaa. Ja kiitos Martinille henkisestä tuesta remonttihommissa talolla. 

Siis tarina alkaa tyttäremme Sannin ja Eeron ja Sampovauvan saapuessa kesäkuussa talolle. Joulun vuokralaisilta oli keittiön ikkuna jäänyt auki tai ulkolämpömittarin johdon kiinnikkeiden takia huonosti suljetuksi.  (oletti poikamme Jarno, joka saapui vaimonsa Sonja saapuivat hieman myöhemmin) Koko talo oli ” sentin ” hiekkapölyn peitossa. Ei ollut paikkaa mihin vauvaa laskea pitkän matkan jälkeen. Ja pölynimurissa ei ollut pussia. Kaupat kiinni jo. Jos olisivat voineet, olisivat lähteneet muualle saman tien. Kaksi päivää meni siivoukseen. Siivoustarvetta lisäsi talolle tullut puluongelma. Ranskalaiset parvekkeet ja kaiteet ja terassi olivat puolen vuoden pulunpaskakerroksen peitossa. Talolla mekin jouduimme puhdistamaan kakat pois päivittäin.
Ja paskan mukana tulee kärpäset. Ulkona ei ensin voinut syödä ollenkaan. Mutta kun me jatkoimme lastemme aloittamaa puutarhan raivausta poistamalla kaatuneen appelsiinipuun 2/3-osan ja sen alla olleet lehdet, pulunpaska väheni ja kärpäset harvenivat. Yritimme vielä estää pulujen pesimisen laittamalla ruukun vastapäisen seinän syvennykseen. Mutta pulut tunkivat ruukun vierusrakoihinkin vielä, eli pulut voittivat tämän erän. Auttaisikohan isompi ruukku.

Ja sitten vedet ja viemärit!
Vedenkulutuksestahan on aikaisemmat kävijät jo ihmetellet pitkään. Lapset varoittivat jo etukäteen
ongelman laajuudesta. Keittiön ja suihkun kylmävesihanojen saumat vuosivat jatkuvasti, lavuaarin hajulukon viereinen putki oli halki, vedet osittain jonkun laittamasta teipistä huolimatta lattialle ja vessan pöntössä iloinen lorina koko ajan. ja keittiön lavuaari tukkoon heti alussa.
Hassujen seikkailujen jälkeen jo toinen putkifirma saapui paikallekin. Ja oli oikein tehokas ja hyvä.
Ja asentaja komea nuori mies. Antiikkihanat olivat jo korjauskelvottomat, joten keittiöön uusi hana, suihkuun kunnon sekoittajahana, lavuaarin hajulukko ja putki uusiksi. WC oli ongelmallisempi, niin matalaan vanhaan malliin uudet sisukset sopivat vain kikkaillen ja tappi jäi siksi töröttämään
 kummallisen korkeaksi. Lapsemme olivat jo ostaneet suihkuun lahjaksi uuden suihkuosan ja nyt meilläkin saa lähes normaalin suihkun. Martin jo raportoi vedenkulutuksen laskeneen merkittävästi.
Keittiön viemäri aukesi, kun ostimme uuden viemäripumpun ja ”kodin putkimiestä”.

Kysyimme putkimieheltä mahdollisuutta asentaa pyykinpesukone alavarastoon, jossa putket jo valmiina. Ei tarvitse kuulemma kuin panna kiinni. Kaupassa oli 300€:n pesukonetarjouskin.
Olen sitä mieltä, että vaikka pesulassa voi tietenkin käydä helposti, jos on auto, niin talon tekstiilien pesua tulisi tehtyä, jos kone olisi alakerrassa. Vaatii kuitenkin pienen varaston uudelleenorganisoinnin ja vähän maaliakin mielellään pintoihin ennen kuin siitä pesutuvan saisi.
Nytkin sängynpäälliset, tyynyt ja verhot kaipaisivat pesua.
Yhden tyynyt heitimme pois, kun oli homeessa ja ostimme uuden tilalle. Muutenkin kunnollisia tyynyjä tarvitsisi lisää. Ja Annelin aloittama valoverho-projeksi on edelleen odottamassa Annelia kaapissa. Maalitahrainen valoverho pikkumakkarissa on edelleen vaihtamatta.

Ja sitten yläkerran pikkumakuuhuoneen sänky. 
Siinähän ei ilman lisäpatjaa/ pehmusteita ole voinut enää läpi tulleiden vietereiden takia nukkua. Nyt romahti koko jalkopää jalkoineen. Onneksi meillä oli mukana Jukka, joka paljon remonttia tehneenä otti haasteen vastaan. Vanha patja poistettiin, puukehikko kunnostettiin Brorin keittiökalusteista otetuilla lisäpaloilla, käytiin ostamassa samanlainen pohjakehikko kuin muissakin sängyissä ja se ruuvattiin kiinni kehikkoon. Uusi patja vielä  ja sänky on nyt kuin uusi. Koska puristajaa talon työkaluista ei löytynyt, Jukka varoittaa, ettei se ihan ”päätyponnistajaa” kestä. Ja petauspatja täytyy vielä ostaa. Muuten liian hankala käyttää.

Tuuli oli riepottanut keittiön taulun talvella, ostimme uuden lahjaksi tilalle, mutta kehystyksen panimme talolaskuun.

Loppumietelmät:

Olemme vanhentuneet ja omamme ja ystäviemme ja vieraiden vaatimustaso on noussut lomanviettopaikan varustelun suhteen. Nyt häiritsevintä on mielestäni yleinen likainen ilme.
Mielestäni kunnollinen pintaremontti talon ominaisilmettä muuttamatta olisi paikallaan. Seinille puhdas maali , ehjät tapetit, ehjät ja suorassa roikkuvat lamput ja kunnon kattopinnat ei maksaisi paljon. 

Pesukone varastotilaan ja sen siistiminen ja uuden työkalutilan perustaminen parantaisi varustetasoa. Ja uudelleenkaakelointi suihkutilaan puhtauden tuntua.
Uusia sängynpeitteitä, olohuoneeseen ainakin uusi vuodesohva rikkinäisen ja likaisen tilalle, ja muita sisustuselementtejä.

Meillä on nyt ollut iso kiinteistö Ranskassa 20 vuotta ja on aika erikoinen ajatus, ettei sen kunnossapitoon ja parantamiseen tarvitsisi laittaa ollenkaan rahaa. Säännöllinen kuukausi/vuosimaksu kaikilta osakkailta pienempiin kunnostuksiin pitäisi mielestäni ottaa käyttöön.  Ja isompi raha kerralla ulkopinta-ja terassiremonttiin.

Luulen, että ulkopuolisten vuokralaisten saanti on yhä vaikeampaa, ellei jotain tehdä.
Nyt, kun osakkaat ovat käyneet niin vähän talolla, osallemme sattui todella työntäyteinen loma. Kun kymmenestä perilläolovuorokaudesta ainakin neljä kokonaista menee talon hoitoon ja kunnostukseen, siitä alkaa hauskuus hävitä. Ja tulee kalliiksikin ostella kaikkea pientä. (Sen lisäksi, mitä laskutimme nyt yhteisestä kassasta.)

Voisin yrittää saada suomalaisen työttömän remonttimiehen talolle muutamaksi viikoksi, mutta matkat ja päivärahat ja tarveaineet pitää meidän maksaa. Ja ehkä osaksi aikaa autokin.

Jos joku jaksoi tänne asti, vinkkinä seuraavalle kerralle. Blue 1 lentää Biarrizziin, sieltä auto ja matkaillen läpi Ranskan talolle oli antoisa kokemus. Takaisin Barcelonan kautta.
Kyläläiset tulevat  kansallispäivänä jo tervehtimäänkin ja lähettivät terveisiä Harrille, Sarille ja pojille.

Vuodatuksesta huolimatta. Meillä on ihana talo kylässä, jonka Majorkan kuningas perusti etuvartiokseen (1622-1673). Onkohan olohuoneemme kaareva seinä niiden aikojen perua, ainakin pauhaava kirkkomme, sen viereinen linnake ja vallit ovat.

Pirkko  ja Markku